ગ્રામજનોના જણાવ્યા અનુસાર મહુવા તાલુકાના પથરોણ ગામે રવિવારના રોજ મળસ્કે 2:30 વાગ્યાના અરસામાં એક રીક્ષામાં ચાર જેટલા અને એક મોટરસાયકલ પર 3 જેટલા શંકાસ્પદ ઈસમો આવ્યા હતા. અને ગામમાં આંટાફેરા મારી રહયા હતા. તે દરમ્યાન ગામમાં આવેલ દુકાનદારની જાગી ગયો હતો અને તેણે આ ઈસમોને ગામમાં ફરતા જોતા તેણે ગામમાં મુકેલ સાઇરનના ત્રણ બેલ વગાડયા હતા. જેથી ગ્રામજનો જાગી ગયા હતા. અને આ શંકાસ્પદ ઇસમોનો પીછો કરતા તેઓ રીક્ષા મૂકી પથરોણથી ઢૂંઢેસા ગામ તરફના ખેતરાળી માર્ગે ભાગી ગયા હતા ગ્રામજનોના જણાવ્યા અનુસાર આ ઈસમોને લેવા માટે ગામમાંથી પસાર થતી નેહર પર 3:30 વાગ્યાની આસપાસ એક સ્વીફ્ટ કાર આવી હતી જોકે ગ્રામજનોએ તેનો પણ પીછો કરતા તે ભાગી છૂટ્યો હતો. આ શંકાસ્પદ ઈસમો ચોરી કરવાના ઇરાદે આવ્યા હોવાની વાતને લઇ ગ્રામજનોમાં ભયનો માહોલ જોવા મળી રહ્યો છે. ગામના ડેપ્યુટી સરપંચ ભરતભાઈ પટેલે મહુવા પોલીસમાં જાણ કરતા પોલીસે રીક્ષાનો કબ્જો મેળવી આગળની કાર્યવાહી હાથ ધરી હોવાનું જાણવા મળે છે.